钦定古今图书集成/明伦汇编/闺媛典/第173卷 > 王明妻陈氏
## 钦定古今图书集成/明伦汇编/闺媛典/第173卷 > 王明妻陈氏

按《政和县志》：“陈氏，王明妻，年二十馀子。”未周岁，明
遘危疾，嘱陈曰：“我病必不起，幼子成否不可知，去留
在尔。”陈泣告曰：“妾奉先人命，告祖庙来事君。一旦改
之，禽兽行也。”明颔之而绝。遂依明从母居。及沙尤寇
作，陈挈子逃难，备尝艰苦，固守不移。县令王鉴欲为
请旌，陈坚辞乃止。